wannaphong/clean_thaiwikipedia huggingface dataset:
# กล้วยหอมทอง
กล้วยหอมทอง หรือกล้วยหอมกรอสมิเชล เป็นสายพันธุ์ที่เป็นทริปพลอยด์ของกล้วยป่า Musa acuminata จัดอยู่ในกลุ่ม AAA เป็นกล้วยราคาแพง ผลขนาดกลางถึงใหญ่ เปลือกหนา สีเหลือง เนื้อละเอียด หวาน สีครีม มีกลิ่นหอมพีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544.หน้า 319

Nicolas Baudin นักธรรมชาติวิทยาชาวฝรั่งเศสได้นำหน่อกล้วยชนิดนี้ไปจากเอเชียตะวันออกเฉียงใต้ ไปปลูกที่สวนพฤกษศาสตร์ที่ Martinique ต่อมาได้นำไปขยายพันธุ์ที่จาเมกา ต่อมา ประมาณ พ.ศ. 2493 กล้วยหอมทองในละตินอเมริกาได้ติดโรคปานามาซึ่งเกิดจากเชื้อรา Fusarium oxysporum ทำให้สายพันธุ์นี้สูญพันธุ์ไปจากอเมริกาใต้และแอฟริกา ต่อมา ในพ.ศ. 2503 ตลาดส่งออกกล้วยได้หันมาปลูกกล้วยหอมเขียวหรือกล้วยหอมคาเวนดิชแทน การติดโรคปานามาของกล้วยหอมทอง ทำให้เกิดการขาดแคลนกล้วยในตลาด และเป็นที่มาของเพลง "Yes, We Have No Bananas"
# เดวิด ซี. เอช. ออสติน
thumb|โรซา 'โอเธลโล' (ตั้งชื่อตาม โศกนาฏกรรม โอเธลโล) ที่โฟล์คสกาเท็น (เวียนนา)

เดวิด ชาร์ลส เฮนชอว์ ออสติน (ชั้นเครื่องราชอิสริยาภรณ์แห่งจักรวรรดิอังกฤษ OBE) (16 กุมภาพันธ์ 1926 – 18 ธันวาคม 2018) นักผสมพันธุ์กุหลาบ และนักเขียน ซึ่งอาศัยอยู่ที่ชรอปเชอร์ ประเทศอังกฤษ  เขาผสมพันธุ์กุหลาบโดยนำเอาความหอมและทรงดอกเฉพาะตามแบบกุหลาบโบราณ (กัลลิคาส, ดามัสก์, อัลบา โรสส์, และอื่นๆ) มาผสมกับกุหลายสมัยใหม่ที่แข็งแรง ออกดอกดกตลอดทั้งปี สีสันสวยงาม เช่น ไฮบริด ที และ ฟลอริบันดา

 อาชีพ 
กุหลาบพันธุ์แรกของเขาที่คิดค้นในปี 1963 คือ 'คอนสแตน สปราย' ในปี 1967 และ 1968 เขาเปิดตัวพันธุ์ 'เชียนติ' และ 'ชรอปเชอร์ แลส' ตามลำดับ ซึ่งกุหลาบสายพันธุ์เหล่านี้จะออกดอกเพียงปีละครั้งในฤดูใบไม้ผลิหรือช่วงต้นของฤดูร้อนเท่านั้น และในปี 1969 มีสายพันธุ์รีมอนแมน (ออกดอกดกทั้งปี), รวมถึง 'ไวฟ์ ออฟ บาธ' และ 'แคนเทอบิวรี' (ตั้งชื่อสายพันธุ์ตามหนังสือของเจฟฟรีย์ ชอเซอร์ นักเขียนชาวอังกฤษ) ซึ่งกุหลาบของออสตินกลายมาเป็นกุหลาบสายพันธุ์ใหม่ที่ประสบความสำเร็จมากที่สุดในปีศตวรรษที่ 20

ถึงแม้ว่า จะไม่มีการจัดให้กุหลาบออสตินเป็นหมวดหมู่หนึ่งในชั้นของกุหลาบอย่างเป็นทางการจากราชสมาคมกุหลาบแห่งประเทศอังกฤษ หรือ สมาคมกุหลาบอเมริกัน แต่ก็เป็นสายพันธุ์ที่เป็นที่ยอมรับจากนักปลูกกุหลาบโดยทั่วกัน เรียกกันว่า 'กุหลาบอังกฤษ (อิงลิช โรสส์) ' (ชื่อที่เขาตั้งขึ้น) หรือ 'ออสติน โรสส์'

ตั้งแต่เริ่มต้นเพาะพันธุ์ในปี 1969 บริษัทเดวิดออสตินโรสที่ ออลไบรตัน, ในละแวกเดียวกับวุลเวอร์แฮมป์ตัน มีกุหลาบมากมายกว่า 190 พันธุ์ แต่ละพันธุ์ตั้งชื่อเพื่อเป็นเกียรติแก่ครอบครัวของเขา มีการตั้งชื่อตามนักปลูกกุหลาบชื่อดัง สถานที่สำคัญในอังกฤษ เหตุการณ์สำคัญทางประวัติศาสตร์ และนักเขียนชาวอังกฤษ  โดยเฉพาะเชกสเปียร์และชอเซอร์ รวมไปถึงผลงานหรือตัวละครของพวกเขาด้วย อย่างเช่น กุหลาบ เกรแฮม โธมัส ตั้งตามชื่อศิลปินผู้ซึ่งเป็นนักปลูกกุหลาบด้วย และกุหลาบแมรี่โรส ตามชื่อเรือธงของพระเจ้าเฮนรีที่ 8

ในศตวรรษที่ 21 ออสตินได้จำแนกประเภทกุหลาบของเขาเองออกเป็น 4 กลุ่ม เพื่อให้ง่ายในการพัฒนาสายพันธุ์ต่อไป ดังนี้

 กลุ่มสายพันธุ์กุหลาบโบราณ, กุหลาบที่รูปทรงตามแบบกุหลาบโบราณ แต่ออกดอกทั้งปี แข็งแรง มีสีสันหลากหลาย

 กลุ่มลีนเดอร์, มักจะมีโรซา วิชูรานา อยู่ในสายพันธุ์ด้วย, พุ่มจะใหญ่ สามารถจับโค้งหรือทำให้เลื้อยได้ ไม่สูงมากนัก

 กลุ่มมัสก์โรสส์, สายพันธุ์หลักคือ 'ไอซ์เบิร์ก' และกุหลาบ นอยเซตส์, สีเขียวซีด, ต้นเรียวยาว และโปร่ง

 กลุ่มสายพันธุ์อัลบา, ต้นจะสูง, พุ่มออกไปทางสีฟ้าคล้ายกุหลาบอัลบาโบราณ 

ในปี 2003, เดวิด ออสติน ได้รับรางวัลวิคตอเรียเหรียญแห่งเกียรติยศ โดย ราชสมาคมพืชสวนแห่งอังกฤษ สำหรับผลงานพืชสวนของเขา และ เหรียญดีน โดย ราชสมาคมกุหลาบแห่งอังกฤษ เขาได้รับปริญญากิตติมศักดิ์ MSc จาก มหาวิทยาลัยอีสต์ ลอนดอน สำหรับผลงานการผสมสายพันธุ์กุหลาบ และเมื่อปี 2004 เขาได้รับรางวัลผู้ประสบความสำเร็จในชีวิตจาก สมาคมการ์เด้นเซ็นเตอร์  และรับชั้นเครื่องราชอิสริยาภรณ์แห่งจักรวรรดิอังกฤษ OBE เมื่อปี 2007.
ในปี 2010, เขาได้รับฉายาว่า "นักปลูกกุหลาบที่ยิ่งใหญ่ที่สุดในโลก"

 หนังสือ 
  
 
  
  
  
   

 เดวิด ออสติน David Austin wrote the foreword for 

 His annual free catalogue David Austin Handbook of Roses, mainly devoted to Austin Roses but also listing many other varieties (often in the Austin roses pedigree) on sale, contains information on roses and their care in general, as well as many rose photographs.
# วงศ์ว่านแม่ยับ
วงศ์ว่านแม่ยับ หรือ (:En:Iridaceae) เป็นวงศ์ในอันดับ Asparagales  สมาชิกของวงศ์นี้ที่เป็นที่รู้จักดี ได้แก่ หญ้าฝรั่น และแกลดิโอลัส 
รายชื่อสกุล

Ainea
Alophia
Anapalina 
Aristea
Babiana, Baboon Flower 
Bobartia
Calydorea, Violet-lily
Chasmanthe, African cornflag
Cipura
Cobana
Crocosmia, Montbretia
Crocus
Cypella
Devia
Dierama, Fairy-wand
Dietes, Fortnight Lily, African Iris
Diplarrena
Duthiastrum
Eleutherine
Ennealophus
Ferraria
Freesia (syn. Anomatheca, Lapeirousia)
Geissorhiza
Gelasine
Geosiris
Gladiolus
Herbertia
Hesperantha
Hesperoxiphion
Iris
Isophysis
Ixia, African cornlily
Klattia
Larentia
Lethia
Libertia
Mastigostyla
Melasphaerula
Micranthus
Moraea
Nemastylis
Neomarica 
Nivenia
Olsynium, Grasswidow
Orthrosanthus
Patersonia
Pillansia
Pseudotrimezia
Radinosiphon
Romulea
Savannosiphon
Sisyrinchium, Blue-eyed Grass, Yellow-eyed Grass
Solenomelus
Sparaxis, Wandflower, Harlequin Flower
Sympa
Syringodea
Tapeina
Thereianthus
Tigridia Tiger Flower, Mexican Shell Flower
Trimezia
Tritonia
Tritoniopsis
Watsonia, Bugle-lily
Witsenia
Zygotritonia
# นิวเบดฟอร์ด
นิวเบดฟอร์ด  เป็นเมืองในบริสทอลเคาน์ตี รัฐแมสซาชูเซตส์, สหรัฐอเมริกา จากข้อมูล ประชากรในปี ค.ศ. 2010 เมืองมีประชากร 95,072 คน เป็นเมืองใหญ่เป็นอันดับ 6 ของรัฐแมสซาชูเซตส์ ในช่วงศตวรรษที่ 19 เป็นเมืองสำคัญในการเดินเรือและล่าวาฬ

เมืองพี่น้อง
thumb|300px|ท่าเรือเมืองนิวเบดฟอร์ด
 25px Barrow, รัฐอะแลสกา
 25px ฟุงชาล, มาเดรา
 25px Ílhavo, ประเทศโปรตุเกส
 border|25px Horta, อะโซร์ส
 25px Mindelo, ประเทศกาบูเวร์ดี
 border|25px Tosashimizu, ประเทศญี่ปุ่นLeary, Richard. "New Bedford's Sister Cities ". NewBedford.com. Retrieved June 24, 2005.
 25px Figueira da Foz, ประเทศโปรตุเกส
 25px Cuxhaven, ประเทศเยอรมนี
# ปลามูนฟิช
ปลามูนฟิช หรือ ปลาพระจันทร์ หรือ ปลาโอปาห์  ปลาทะเลกระดูกแข็งขนาดใหญ่ชนิดหนึ่ง ในวงศ์ปลามูนฟิช (Lampridae)

โดยถือเป็นปลาหนึ่งในสองชนิดที่ยังคงเหลือเผ่าพันธุ์อยู่ในปัจจุบันของวงศ์นี้ ซึ่งถือเป็นปลาที่ถือกำเนิดมาตั้งแต่ยุคปลายสมัยไมโอซีนมาจนถึงปัจจุบัน

ปลามูนฟิช หรือ ปลาพระจันทร์ มีรูปร่างกลมแป้น แบนข้างมากเหมือนปลาจะละเม็ด กอรปกับตามผิวหนังจะมีจุดกลมสีขาวที่เมื่อสะท้อนกับแสงเมื่ออยู่ใต้น้ำแล้วจะมีความแวววาวดุจแสงจันทร์ จึงเป็นที่มาของชื่อสามัญ ครีบทุกครีบเป็นสีแดงสด มีขนาดใหญ่สุดได้ถึง 2 เมตร และมีน้ำหนักกว่า 270 กิโลกรัม แต่ขนาดโดยทั่วไปจะมีน้ำหนักประมาณ 40–80 กิโลกรัม

ปลามูนฟิช เป็นปลาน้ำลึกในระดับความลึกของน้ำประมาณ  300–1,500 เมตร โดยพบในมหาสมุทรและทะเลเปิดเขตร้อนและกึ่งเขตร้อนทั่วโลก ได้ชื่อว่าเป็นปลาน้ำลึกที่มีสีสันสวยงามที่สุด หากินในเวลากลางคืน โดยกินแพลงก์ตอนสัตว์เป็นอาหาร ด้วยเป็นปลาที่มีปากเล็กและไม่มีฟัน ปกติจะอาศัยอยู่ตามลำพังเพียงตัวเดียว แต่บางครั้งจะรวมฝูงไปกับปลาทูน่าและปลาในวงศ์ปลาอินทรีตัวอื่น ๆ ด้วย เป็นปลาที่ว่ายน้ำได้เชื่องช้า โดยว่ายน้ำได้เพียง 25 เซนติเมตร/วินาที และมีรายงานว่าว่ายน้ำได้เร็วที่สุดประมาณ 4 เมตร/วินาที นอกจากนี้แล้ว ยังถือเป็นสัตว์เลือดอุ่น โดยสามารถรักษาอุณหภูมิของร่างกายให้อบอุ่นกว่าสภาพแวดล้อมใต้น้ำประมาณ 5 องศาเซลเซียส อีกทั้งยังมีเส้นเลือดบริเวณเนื้อเยื่อของเหงือก อยู่ในรูปแบบที่ทำให้เลือดเย็นจากบริเวณเหงือกไปสัมผัสเข้ากับเส้นเลือดอุ่นที่วิ่งสวนทางกันและด้วยกระบวนการนี้ทำให้เลือดที่ออกมาเป็นเลือดอุ่นโดยสามารถเพิ่มอุณหภูมิของหัวใจได้ ซึ่งช่วยทำให้สามารถว่ายลงไปได้ลึกกว่าปลาทั่วไปและอยู่ใต้ทะเลลึกได้นานกว่า  
thumb|left|ปลามูนฟิชที่อิตาลี
จัดเป็นปลาหายาก และเป็นปลาเศรษฐกิจที่มีความสำคัญ เนื้อแน่นสีแดงสด มีรสชาติอร่อย และอุดมด้วยคุณค่าทางอาหาร คือ โอเมกา 3, โปรตีน, ไนอาซิน, วิตามินบี 6, วิตามินบี 12 แต่มีโซเดียมต่ำ และปลาทั้งตัวจะมีส่วนที่รับประทานได้เพียงร้อยละ 35 เท่านั้น ที่เหลือจะเป็นส่วนที่เนื้อที่แข็งและก้าง 

เป็นปลาราคาแพง ราคาขายกันในประเทศไทยตกอยู่ที่กิโลกรัมละ 2,500 บาท โดยปลาส่วนมากที่จำหน่ายในประเทศไทยจะถูกนำเข้ามาจากนิวซีแลนด์
# คร็อก-เมอซีเยอ
คร็อก-เมอซีเยอ  คือแซนด์วิชไส้เนยแข็งและแฮมที่นำไปอบในเตาอบหรือนาบบนกระทะให้ผิวกรอบและเป็นสีน้ำตาล (มักจะทาซอสเบชาแมลหรือโรยเนยแข็งขูดบนขนมปังอีกชั้นหนึ่งก่อนอบ โดยปกติใช้เนยเอ็มเมินทาลหรือกรูว์แยร์เป็นส่วนผสม) คร็อก-เมอซีเยอแบบที่เสิร์ฟโดยมีไข่ดาวหรือไข่ดาวน้ำวางอยู่ข้างบนสุดจะเรียกว่า "คร็อก-มาดาม"  ซึ่งในพื้นที่บางส่วนของนอร์ม็องดีเรียกว่า "ครอกาเชอวาล" 

ชื่อ "คร็อก-เมอซีเยอ" มาจากคำกริยา  (แปลว่า "เคี้ยวกร้วม ๆ") ประสมกับคำนาม  (แปลว่า "นาย" หรือ "คุณ" ที่เป็นคำนำหน้าชื่อบุคคลชาย) อาหารชนิดนี้มีต้นกำเนิดจากอาหารว่างที่เสิร์ฟในร้านเครื่องดื่มและบาร์ของประเทศฝรั่งเศส โดยปรากฏเป็นครั้งแรก (เท่าที่สืบค้นได้) ในรายการอาหารของร้านกาแฟในกรุงปารีสเมื่อปี ค.ศ. 1910
# บีซีเพลซ
บีซีเพลซ (,) หรือที่รู้จักกันในชื่อ สนามกีฬาบีซีเพลซ ตั้งอยู่ที่เมืองแวนคูเวอร์ ประเทศแคนาดา เป็นสนามกีฬาขนาดใหญ่อันดับที่ 3 ของแคนาดา เริ่มก่อสร้างในปี ค.ศ. 1981 แล้วเสร็จในปี ค.ศ. 1983

ในปี ค.ศ. 2010 สนามกีฬาแห่งนี้เป็นสนามกีฬาหลักของโอลิมปิกฤดูหนาว 2010
# วงศ์กะเบา
วงศ์กะเบา หรือ(:En:Flacourtiaceae)  เป็นวงศ์ของพืชมีดอกที่ในปัจจุบันได้แยกออกเป็นหลายวงศ์ ได้แก่  (:En:Achariaceae), (Samydaceae), และ (:En:Salicaceae) เนื่องจากพืชในวงศ์นี้มีความแตกต่างกันสูงมาก

ในระบบ Cronquist มีสมาชิก 89 สกุลและมากกว่า 800 สปีชีส์ รวมทั้งสกุลหลักของวงศ์คือ (:En:Flacourtia),ซึ่งปัจจุบันอยู่ในวงศ์ Salicaceae ตามการจัดจำแนกด้วยชีววิทยาโมเลกุลในระบบ APG II ในราบชื่อข้างล่างใช้การจัดจำแนกของ Salicaceae อย่างกว้างซึ่งจะแบ่งย่อยได้อีกเป็น  Salicaceae อย่างแคบ, (:En:Scyphostegiaceae), และ (:En:Samydaceae).

สกุลที่เคยอยู่ในวงศ์นี้ได้แก่  (วงศ์ปัจจุบันในวงเล็บ)

Abatia - (Salicaceae)
Aberia - (Salicaceae)
Aphaerema - (Salicaceae)
Azara - (Salicaceae)
Banara - (Salicaceae)
Bartholomaea - (Salicaceae)
Barteria - (Passifloraceae)
Bembicia - (Salicaceae)
Bennettiodendron - (Salicaceae)
Berberidopsis - (Berberidopsidaceae)
Buchnerodendron - (Achariaceae)
Byrsanthus - (Salicaceae)
Calantica - (Salicaceae)
Caloncoba - (Achariaceae)
Camptostylus - (Achariaceae)
Carrierea - (Salicaceae)
Casearia - (Salicaceae)
Chiangiodendron - (Achariaceae)
Dioncophyllum - (Dioncophyllaceae)
Dissomera - (Salicaceae)
Dovyalis - (Salicaceae)
Erythrospermum - (Achariaceae)
Euceraea - (Salicaceae)Flacourtia - (Salicaceae)
Gerrardina - (Gerrardinaceae)
Gynocardia - (Achariaceae)
Hasseltia - (Salicaceae)
Hasseltiopsis - (Salicaceae)
Hecatostemon - (Salicaceae)
Hemiscolopia - (Salicaceae)
Homalium - (Salicaceae)
Hydnocarpus - (Achariaceae)
Idesia - (Salicaceae)
Itoa - (Salicaceae)
Kiggelaria - (Achariaceae)
Laetia - (Salicaceae)
Lasiochlamys - (Salicaceae)
Lindackeria - (Achariaceae)
Ludia - (Salicaceae)
Lunania - (Salicaceae)
Macrohasseltia - (Salicaceae)
Mocquerysia - (Salicaceae)
Neopringlea - (Salicaceae)
Neoptychocarpus - (Salicaceae)
Olmediella - (Salicaceae)
Oncoba - (Salicaceae)Ophiobotrys - (Salicaceae)
Osmelia - (Salicaceae)
Pangium - (Achariaceae)
Phyllobotryon - (Salicaceae)
Phylloclinium - (Salicaceae)
Pineda - (Salicaceae)
Pleuranthodendron - (Salicaceae)
Poliothyrsis - (Salicaceae)
Priamosia - (Salicaceae)
Prockia - (Salicaceae)
Pseudoscolopia - (Salicaceae)
Pseudosmelia - (Salicaceae)
Ryania - (Salicaceae)
Ryparosa - (Achariaceae)
Samyda - (Salicaceae)
Scolopia - (Salicaceae)
Tetrathylacium - (Salicaceae)
Tisonia - (Salicaceae)
Trichadenia - (Achariaceae)
Trimeria - (Salicaceae)
Xylosma - (Salicaceae)
Xylotheca - (Achariaceae)
Zuelania - (Salicaceae)
# วัดช่องลม (กรุงเทพมหานคร)
วัดช่องลม เป็นวัดราษฎร์  สังกัดคณะสงฆ์มหานิกาย ตั้งอยู่เลขที่ 33 ถนนรัชดาภิเษก แขวงช่องนนทรี เขตยานนาวา กรุงเทพมหานคร ที่ดินที่ตั้งวัดมีเนื้อที่ 4 ไร่ 1 งาน 36 ตารางวา โฉนดที่ดินเลขที่  5531 หนังสือประวัติวัดทั่วราชอาณาจักร ประวัติวัดในกรุงทพมหานคร : กองพุทธศาสนสถาน สำนักงานพระพุทธศาสนาแห่งชาติ, โรงพิมพ์สำนักงานพระพุทธศาสนาแห่งชาติ. หนังสือฉลองสมณศักดิ์ - พัดยศ พระครูขัติวโรภาส (ขาว ขันติโก)

 ประวัติ 
วัดช่องลม ตั้งเมื่อ พ.ศ. 2453 โดยการรถไฟได้ถวายที่ดินให้เป็นที่สร้างวัดเมื่อวันที่ 28 ตุลาคม พ.ศ. 2452 มีอายุการก่อสร้างประมาณ 88 ปี ได้รับพระราชทานวิสุงคามสีมาเมื่อปี พ.ศ. 2453 หนังสือประวัติวัดทั่วราชอาณาจักร ประวัติวัดในกรุงทพมหานคร : กองพุทธศาสนสถาน สำนักงานพระพุทธศาสนาแห่งชาติ, โรงพิมพ์สำนักงานพระพุทธศาสนาแห่งชาติ. หนังสือฉลองสมณศักดิ์ - พัดยศ พระครูขัติวโรภาส (ขาว ขันติโก)

 ศาสนวัตถุ 
 พระประธานในอุโบสถ พุทธลักษณะ เป็นพระพุทธรูป ปางประทานพร

 เสนาสนะ 
 อุโบสถหลังเก่า สร้างเมื่อ พ.ศ.  - กว้าง - เมตร ยาว - เมตร. ได้รับพระราชทานวิสุงคามสีมาในราวปี พ.ศ. 2453
 กุฏิสงฆ์ จำนวน  8  หลัง 
 ศาลาบำเพ็ญกุศล 5 หลัง
 ฌาปนสถาน 1 หลัง หนังสือประวัติวัดทั่วราชอาณาจักร ประวัติวัดในกรุงทพมหานคร : กองพุทธศาสนสถาน สำนักงานพระพุทธศาสนาแห่งชาติ, โรงพิมพ์สำนักงานพระพุทธศาสนาแห่งชาติ. หนังสือฉลองสมณศักดิ์ - พัดยศ พระครูขัติวโรภาส (ขาว ขันติโก)

 ลำดับเจ้าอาวาส 
 <center>ลำดับเจ้าอาวาสวัดช่องลม แขวงช่องนนทรี เขตยานนาวา กรุงเทพมหาคร </center> ลำดับที่ รายนาม/สมณศักดิ์  ตำแหน่ง เริ่มวาระ สิ้นสุดวาระ  หมายเหตุ1หลวงพ่อเบาะเจ้าอาวาส -  -  2หลวงพ่อเถาเจ้าอาวาส -  -  3พระอธิการโส โชติโกเจ้าอาวาส พ.ศ. 2490  พ.ศ. -  4พระอธิการไสวเจ้าอาวาส -  - 5พระอธิการอุทิศเจ้าอาวาส -  -  6พระอธิการแก้ว สุโภเจ้าอาวาส -  - 7พระอธิการเดชเจ้าอาวาส -  -  8พระอธิการสวัสดิ์ กนฺตสีโลเจ้าอาวาส พ.ศ. -  พ.ศ. 2527  9พระครูบวรพัฒนโกศลรักษาการเจ้าอาวาส พ.ศ. 2527  พ.ศ. 2529 (เจ้าอาวาสวัดราชสิงขร)10  พระครูขันติวโรภาส (ขาว ขนฺติโก) เจ้าอาวาส  พ.ศ. 2529  - ปัจจุบัน
# ซีซันไฟฟ์
ซีซันไฟฟ์ (Season Five) คือกลุ่มดนตรีจากค่าย เลิฟอีส ปัจจุบันวงมีสมาชิก 4 คน ซึ่งเป็นเพื่อนเรียนที่  โรงเรียนกรุงเทพคริสเตียนวิทยาลัย เป็นมาด้วยกันตั้งแต่สมัยประถมศึกษาปีที่ 1  ซีซันไฟฟ์ได้มีผลงานครั้งแรกกับ Einstein by Matching Group โดยมีแม็ก จาก Acappella 7 เป็นโปรดิวเซอร์  หลังจากนั้นมีเพลง พูดไม่คิด ซึ่งได้ Fuckling Hero มาร่วมงานด้วยโดยมี เหมือนเพชร อำมะระ หรือ โจ แพนเค้ก เป็นโปรดิวเซอร์ให้ ปัจจุบัน Season Five ได้สังกัดค่าย เลิฟอีส โดยก่อนหน้านั้น (ค่าย วีเรคคอร์ดส , มีเรคคอร์ดส) ซึ่งมีเพิ่มศักดิ์ พิสิษฐ์สังฆกร หรือ โอ๊บ วงไทม์ เป็นโปรดิวเซอร์ โดยมีผลงานออกมาเช่น Event, แหลก, ราตรีร้อนรัก, กลืน, วู่วาม เป็นต้น

 สมาชิก 
 สุดเขต จึงเจริญ  (Tenor) เกิดเมื่อวันที่ 22 สิงหาคม 2523 ปริญญาตรี นิติศาสตร์ มหาวิทยาลัยธรรมศาสตร์, ปริญญาโท (Legal Institution), University of Wisconsin-Madison
 เอกพล สถิรากร  (Tenor) เกิดเมื่อวันที่ 21 พฤษภาคม 2522 ปริญญาตรี นิเทศศาสตร์ (สาขาวิชาโฆษณา) มหาวิทยาลัยกรุงเทพ
 สิโรดม หล่อกัณภัย  (Baritone) เกิดเมื่อวันที่ 13 สิงหาคม 2523 ปริญญาตรี ศึกษาศาสตร์ (สาขาวิชาดนตรีสากล) มหาวิทยาลัยศรีนครินทรวิโรฒ
 บวร อัจฉรารัตนโสภณ  (Bass) เกิดเมื่อวันที่ 23 ธันวาคม 2522 ปริญญาตรี วิทยาการคอมพิวเตอร์สาขาวิชาประยุกต์-มัลติมีเดีย มหาวิทยาลัยเทคโนโลยีพระจอมเกล้าธนบุรี

 ผลงานเพลง 
 5U 
เปรี้ยวใจ (นิโคล เทริโอ feat. 5U)

ดีอยู่แล้ว (พ.ศ.2553) Album: Love Maker by am:pm

 Seasons of Life 
สังกัด: Einstein by Matching Group

 Intro (Street)
 คนบ้า
 One way Love (Feat. Koh Mr. Saxman / Mac Ac7)
 แค่ตัวเลือก
 คะแนนความประพฤติ
 ไม่เปลี่ยนใจ
 ลืมเขาไม่ได้เลย
 I will never go
 รักคนไม่มีตัวตน
 Outro (I will never go)
 สีสัน of Life
 Princess
 Everyday is Sunday

 Golden Era (พ.ศ. 2556) 
สังกัด: สนามหลวงมิวสิก
 Event
 แหลก
 ราตรีร้อนรัก
 วู่วาม
 ฝัง
 รักกันจนตาย (Love you til the day I die) feat. Jlis
 กลืน
 ธรรมชาติลงโทษ
 ชีวิตหลังความอาย
 เพ้อเจ้อ
 พูดไม่คิด (Golden Mix)
 ผ้าห่มของหัวใจ (Ost. หลานสาวนายพล)
 สองใจรวมกัน เอก Season Five feat. โรส ศิรินทิพย์ (Ost. ฟ้ากระจ่างดาว)

 Singles 
 เหนือ (พ.ศ. 2555)
 เหงาเท่าอวกาศ (LONELY AS SPACE) (พ.ศ. 2558)
 ฉันมาบอกว่า (พ.ศ. 2559)
 นางสาวไทย (พ.ศ. 2559)
 แค่คนที่แอบรัก Feat. หนอยแน่ (พ.ศ. 2560)
 นอนจับมือกันครั้งแรก (พ.ศ. 2560)
 รักโกรธ (พ.ศ. 2561)
 ต่อให้ (พ.ศ. 2561)
 เมื่อคืน feat. The Parkinson (พ.ศ. 2562)
 ครัวซองต์อัลมอนด์ (God fail) feat. Stamp, Fongbeer (พ.ศ. 2562)
 ยังไงก็ได้ไป (พ.ศ. 2562)
 งี่เง่า feat. Hollaphonic (พ.ศ. 2563)
 รางวัลแด่คนช่างฝัน(ต้นฉบับโดย จรัล มโนเพ็ชร) feat. อิ้งค์ วรันธร (พ.ศ. 2563)
 กับคนเก่าเธอทำแบบนี้หรือเปล่า (พ.ศ. 2563)

 เพลงประกอบละคร 
 ผ้าห่มของหัวใจ (Ost. หลานสาวนายพล)
 สองใจรวมกัน เอก Season Five feat. โรส ศิรินทิพย์ (Ost. ฟ้ากระจ่างดาว)
 โลกสีชมพู (Ost. รักแลกภพ)
 มีหัวใจเพื่อเสียใจ (Ost. เวลากามเทพ)
# สนามกีฬาโอลิมปิกเฮลซิงกิ
สนามกีฬาโอลิมปิกเฮลซิงกิ (, ,) หรือที่รู้จักกันในชื่อ เฮลซิงกินโอลิมเปียสตาดีโอนนิลลา ตั้งอยู่ที่เมืองเฮลซิงกิ ประเทศฟินแลนด์ เป็นสนามกีฬาขนาดใหญ่อันดับที่ 1 ของฟินแลนด์เริ่มก่อสร้างในปี พ.ศ. 2477 แล้วเสร็จในปี พ.ศ. 2481

ในปี พ.ศ. 2495 สนามกีฬาแห่งนี้เป็นสนามกีฬาหลักของโอลิมปิกฤดูร้อน 1952
สนามกีฬาโอลิมปิกเฮลซิงกิ
300px|thumb|สนามกีฬาโอลิมปิกเฮลซิงกิ ในปี 2549
# สนามกีฬาโอลิมปิกมหาวิทยาลัย
สนามกีฬาโอลิมปิกมหาวิทยาลัย  ตั้งอยู่ที่ซิวดัดอูนิเบร์ซิตาเรีย ("นครมหาวิทยาลัย") เม็กซิโกซิตี ประเทศเม็กซิโก เป็นสนามกีฬาขนาดใหญ่อันดับที่ 2 ของเม็กซิโก รองจากสนามกีฬาอัซเตกา เริ่มก่อสร้างในปี ค.ศ. 1950 แล้วเสร็จในปี ค.ศ. 1952

ในปี ค.ศ. 1968 สนามกีฬาแห่งนี้เป็นสนามกีฬาหลักของโอลิมปิกฤดูร้อน 1968
# สนามกีฬาขี่ม้าเลกพลาซิด
สนามกีฬาขี่ม้าเลกพลาซิด  ตั้งอยู่ที่เมืองเลกพลาซิด นิวยอร์ก สหรัฐอเมริกา เป็นสนามกีฬาขนาดใหญ่อันดับที่ 3 ของอเมริกา

ในปี ค.ศ. 1980 สนามกีฬาแห่งนี้เป็นสนามกีฬาหลักของโอลิมปิกฤดูหนาว 1980
# วีละโดรมแว็งเซน
วีละโดรมแว็งเซน  ตั้งอยู่ที่เมืองปารีส ประเทศฝรั่งเศส 

ในปี ค.ศ. 1900 สนามกีฬาแห่งนี้เป็นสนามกีฬาหลักของโอลิมปิก ครั้งที่ 2

500px|thumb|center|Vélodrome Jacques-Anquetil
อ้างอิง
# ปูตูมายัม
ปูตูมายัม  หรือ ปูตูมายัง  หรือ อิฏฏิยัปปัม  เป็นอาหารทมิฬชนิดหนึ่งที่เป็นที่นิยมในอินเดียใต้ ศรีลังกา มาเลเซีย อินโดนีเซีย และสิงคโปร์

กระบวนการทำปูตูมายัมเริ่มจากการผสมแป้งข้าวเจ้าเข้ากับน้ำและกะทิ แล้วนำไปกดผ่านตะแกรงให้เป็นเส้นกลมยาว นำไปนึ่ง แต่งกลิ่นด้วยการเติมน้ำใบเตย กินกับมะพร้าวขูดและน้ำตาลมะพร้าว ในมาเลเซียและสิงคโปร์ ปูตูมายัมเป็นอาหารที่มีขายตามท้องถนน นิยมรับประทานเย็น กินกับน้ำตาลมะพร้าวผสมกะทิ ต้นกำเนิดของอาหารชนิดนี้มาจากรัฐทมิฬนาฑู ซึ่งเส้นที่ทำจากแป้งข้าวเจ้านิยมรับประทานกับน้ำตาลและมะพร้าว บางครั้งกินกับกล้วย บางครั้งกินเป็นอาหารเช้ากับซุปผักหรืออวิยัล หรือแกงปลา

thumbnail|left|ลักษณะเส้นของปูตูมายัม ทำจากแป้งข้าวเจ้า
ปูตูปีริงเป็นปูตูมายัมแบบมาเลเซีย ที่ปั้นแป้งข้าวเจ้าที่ผสมแล้วเป็นก้อนเล็ก ๆ ราดหรือยัดไส้ด้วยน้ำตาลมะพร้าว
# ปลาดุกยักษ์ทะเลสาบบิวะ
ปลาดุกยักษ์ทะเลสาบบิวะ (; โรมะจิ:  Biwako-o'namazu) ปลาน้ำจืดขนาดใหญ่จำพวกปลาหนังชนิดหนึ่ง ในวงศ์ปลาเนื้ออ่อน (Siluridae)

ปลาดุกยักษ์ทะเลสาบบิวะ มีลักษณะคล้ายกับปลาเวลส์ (S. glanis) ซึ่งเป็นปลาขนาดใหญ่กว่า แต่อยู่ในสกุลเดียวกัน ซึ่งพบในภาคพื้นยุโรป โดยมีความยาวได้ถึง 1.18 เมตร (3 ฟุต 10 นิ้ว) และน้ำหนักมากกว่า 17 กิโลกรัม (37 ปอนด์) โดยมีส่วนหัวที่แบน ตาเล็ก ปากกว้าง ลำตัวด้านบนสีคล้ำและด้านล่างสีขาวกว่า 

เป็นปลาที่พบอาศัยอยู่เฉพาะในทะเลสาบบิวะ ซึ่งเป็นทะเลสาบน้ำจืดโบราณที่มีอายุกว่า 4 ล้านปี และเป็นทะเลสาบน้ำจืดที่ใหญ่ที่สุดในประเทศญี่ปุ่นเท่านั้น และถือเป็นปลาในสกุลนี้ 1 ใน 3 ชนิด ที่พบได้ในทะเลสาบบิวะ 

ปลาดุกยักษ์ทะเลสาบบิวะ เป็นปลากินเนื้อ ล่าปลาและกบตลอดจนสัตว์น้ำประเภทต่าง ๆ กินเป็นอาหาร ออกหากินในเวลากลางคืน โดยใช้เส้นข้างลำตัวเป็นเสมือนเส้นประสาทตรวจสอบความเคลื่อนไหวเช่นเดียวกับปลาหนังชนิดอื่น และเป็นปลาที่อายุยืนได้มากกว่า 50 ปี และยังเพิ่มขนาดขึ้นเรื่อย ๆ ตามอายุด้วย ในพิพิธภัณฑ์สัตว์น้ำบิวะ ซึ่งตั้งอยู่ริมทะเลสาบบิวะ มีการแสดงปลาดุกยักษ์ทะเลสาบบิวะขนาดใหญ่หลายตัวซึ่งจับได้ตั้งแต่ยังเป็นปลาเล็ก ๆ ในทะเลสาบไว้ด้วย 

นอกจากนี้แล้ว ปลาดุกยักษ์ทะเลสาบบิวะ ยังเชื่อว่าเป็นที่มาของตำนานความเชื่อเรื่อง "นะมะสุ" (鯰) ซึ่งเป็นปลาดุกขนาดใหญ่ที่ชาวญี่ปุ่นเชื่อว่า มีก้อนหินขนาดใหญ่ที่เทพเจ้าแห่งลม คะชิมะ (鹿島) นำมาถ่วงไว้ที่หัว เมื่อนะมะสุขยับตัวก็ทำให้เกิดแผ่นดินไหว ซึ่งเรื่องนี้เป็นไปได้ว่า อาจเกิดจากชาวประมงในสมัยโบราณได้พบเห็นการเคลื่อนไหวของปลาดุกยักษ์ทะเลสาบบิวะพร้อม ๆ กันครั้งใหญ่ ก่อนที่จะเกิดแผ่นดินไหวไม่นาน ทั้งนี้ในการศึกษาทางวิทยาศาสตร์พบว่า ปลาจำพวกปลาดุกหรือปลาหนังจะมีประสาทสัมผัสหรือสัญชาตญาณรับรู้ว่าจะมีแผ่นดินไหวก่อนได้ โดยปลาจะเคลื่อนไหวในท่าทางที่ผิดปกติCold Blooded Horror, "River Monsters". สารคดีทางดิสคัฟเวอรี่แชนแนล ทางทรูวิชั่นส์: จันทร์ที่ 28 กรกฎาคม 2557
# ซาบีนา อัลตึนเบโควา
ซาบีนา อัลตึนเบโควา (; 5 พฤศจิกายน ค.ศ. 1996 –) เป็นสมาชิกของวอลเลย์บอลหญิงทีมชาติคาซัคสถานกีฬา - แชร์สนั่น!'ซาบีน่า อัลทินเบโคว่า' สาวหน้าหวานนักตบคาซัคสถาน โดยในเดือนกรกฎาคม ค.ศ. 2014 เธอได้กลายเป็นบุคคลที่ได้รับความสนใจทางอินเทอร์เน็ต เมื่อเธอได้เดินทางไปยังกรุงไทเป ประเทศไต้หวัน ในฐานะที่เป็นส่วนหนึ่งของทีมชาติคาซัคสถานในการแข่งขันวอลเลย์บอลเยาวชนหญิงชิงแชมป์เอเชีย 2014 ซึ่งเธอได้เป็นที่สนใจอย่างรวดเร็วเนื่องด้วยความงามของเธอGayle, Damien (24 July 2014) Kazakh teen volleyball player is turned on by her own teammates because she is so attractive nobody watches the sport anymore. Dailymail.co.uk. Retrieved on 26 July 2014.哈薩克正妹莎賓娜當翻譯 原來有練過 . Udn.com (24 July 2014). Retrieved on 26 July 2014.Legs, volleyball, babe - Sabina Altynbekova spikes media interest . Straitstimes.com. Retrieved on 26 July 2014. และทีมชาติคาซัคสถานได้อันดับ 7 ในการแข่งขันดังกล่าว โดยที่ซาบีนาไม่ค่อยได้ลงเล่นในการแข่งขันนี้ ทั้งนี้ นูร์ลัน ซาดีคอฟ ซึ่งเป็นผู้ฝึกสอนของเธอได้คร่ำครวญต่อเหตุการณ์นี้ว่า "มันไม่น่าเป็นไปได้ที่จะมีการตอบรับเช่นนี้ ที่ซึ่งผู้คนได้แสดงท่าทีชื่นชอบต่อนักกีฬาวอลเลย์บอลเพียงคนเดียวในการแข่งขัน"Borat Media Complains Player Is Too Attractive . Croatiantimes.com (24 July 2014). Retrieved on 26 July 2014.Sabina altynbekova นักวอลเลย์คาซัคสถาน

ด้านชีวิตส่วนตัว เธอมีบิดาเป็นอดีตนักกีฬาสกีทีมชาติ และมารดาเป็นนักกรีฑา“ซาบินา” นางฟ้าลูกยาง ขโมยหัวใจชายทั้งโลก - ผู้จัดการออนไลน์ นอกจากนี้ ซาบีนาสามารถพูดได้ 3 ภาษา ซึ่งได้แก่ ภาษารัสเซีย, ภาษาคาซัค และภาษาอังกฤษสุดฮอต!นักวอลเลย์คาซัคฯ"อัลทินเบโคว่า ซาบิน่า" - โพสต์ทูเดย์

 กระแสตอบรับ 
ฟอกซ์สปอร์ตส ซึ่งเป็นสื่อข่าวที่มีชื่อเสียงของสหรัฐอเมริกา ได้เคยนำเสนอเรื่องราวของเธอผ่านทางสื่อโทรทัศน์และอินเทอร์เน็ต และทางสโมสรวอลเลย์บอลศรีสะเกษได้มีแผนทาบทามให้เธอเข้าร่วมทีมในการแข่งขันวอลเลย์บอลไทยแลนด์ลีก ด้วยค่าตัวที่หลักล้านกีฬา - ลูกยางกระหึ่ม ทุ่มดึงนางฟ้า - แนวหน้าศรีสะเกษยันทาบนางฟ้าคาซัคฯร่วมทีม - โพสต์ทูเดย์ ข่าวกีฬา
# วีวาเอลวิส
เป็นการแสดงกายกรรมครั้งที่ 7 ของบริษัท Cirque du Soleil ซึ่งจัดแสดงใน Las Vegas Strip เริ่มต้นการแสดงเมื่อวันที่ 19 กุมภาพันธ์ ค.ศ. 2010 และสิ้นสุดการแสดงในวันที่ 31 สิงหาคม ค.ศ. 2012 ซึ่งใช้ดนตรี และวิสัยทัศน์ของเอลวิส เพรสลีย์ ในการโชว์
# การสตัฟฟ์สัตว์
thumb|300px|ปลาที่ถูกสตัฟฟ์ไว้

การสตัฟฟ์สัตว์  คือ ศิลปะของการเตรียมการ การยัด และการเก็บรักษาผิวหนังสัตว์อย่างถาวร หรือเทคนิคการทำให้ซากสัตว์คงสภาพเหมือนมีชีวิตTaxidermy online-english-thai-dictionary.com โดยเฉพาะกับสัตว์ที่มีกระดูกสันหลัง เพื่อการจัดแสดงหรือการศึกษา การสตัฟฟ์สัตว์สามารถทำได้ในสายพันธุ์ของสัตว์ที่มีกระดูกสันหลัง สัตว์เลี้ยงลูกด้วยนม สัตว์ปีก สัตว์น้ำ สัตว์เลื้อยคลาน และสัตว์สะเทินน้ำสะเทินบก

บุคคลผู้ที่ทำงานเกี่ยวกับการสตัฟฟ์สัตว์เรียกว่า เจ้าหน้าที่สตัฟฟ์สัตว์ (taxidermist) ซึ่งอาจจะได้รับการฝึกฝนอย่างเชี่ยวชาญสำหรับพิพิธภัณฑ์ หรือธุรกิจสำหรับนักล่าสัตว์และชาวประมง หรือในฐานะมือสมัครเล่น เช่น นักสะสม นักล่าสัตว์ และชาวประมงเอง เป็นต้น สำหรับการสตัฟฟ์สัตว์นั้น ผู้กระทำควรที่จะคุ้นเคยอย่างมากเกี่ยวกับหลักกายวิภาคศาสตร์ ประติมากรรม จิตรกรรม และการฟอกหนัง
# คุกเข่า (เพลง)
"คุกเข่า" เป็นซิงเกิลของวงดนตรีค็อกเทล ประพันธ์คำร้อง-แต่งทำนองโดย ปัณฑพล ประสารราชกิจ และเรียบเรียงโดยวงค็อกเทล ออกจำหน่ายในวันที่ 10 ตุลาคม พ.ศ. 2555 เพลงนี้ยังถูกรวมในอัลบั้มของ เดอะลอดส์ออฟมิสเซอรี ใน พ.ศ. 2557

 มิวสิกวิดีโอ 
มิวสิกวิดีโอ ถ่ายทำที่โรงงานผลิตน้ำบางเขน การประปานครหลวง ถนนประชาชื่น เริ่มโดยตัวเอกยืนท่ามกลางฝนตก แล้วนึกถึงผู้หญิงคนที่รัก ที่เคยกอด ด้วยความรู้สึกผิด แล้วนอนอยู่กับพื้น ก็ลุกวิ่งตามหาผู้หญิงที่รักที่ทิ้งเขาไปด้วยการสำนึกตนการทิ้งศักดิ์ศรีของตัวเอง เพื่อคุกเข่าร้องขอการให้อภัยจากคนรัก

 การตอบรับ 
เพลง คุกเข่า ได้ติดอันดับชาร์ตเพลงมาแล้วทั่วไทย และติด 1 ใน 10 อันดับบนกูเกิลชาร์ต ที่มีผู้ค้นหามากที่สุดในเว็บไซต์กูเกิล
ชาร์ต (พ.ศ. 2555)อันดับสูงสุด ซี้ดเอฟเอ็ม ชาร์ตท็อป 20http://midi-karaoke2012.blogspot.com/2012/11/new-seed-chart-top-20-18-2555.html?_lbGate=529750 2
ชาร์ต (พ.ศ. 2556)อันดับสูงสุด กูเกิล ชาร์ตท็อป 10 1 95.5 เอฟเอ็ม เวอร์จิ้นฮิตซ์ ชาร์ตท็อป 40http://www.youtube.com/playlist?list=PLQwFxh8gGU-TQF6GJKWtQaHaNzeI3tUGN 4 จีเอ็มเอ็ม มิวสิกฮิต ชาร์ตท็อป 10https://www.facebook.com/GmmMusic/posts/523053141078653 8
# สนามกีฬาโอลิมปิกนางาโนะ
สนามกีฬาโอลิมปิกนางาโนะ (,) ตั้งอยู่ที่เมืองนางาโนะ ประเทศญี่ปุ่น 

ในปี ค.ศ. 1998 สนามกีฬาแห่งนี้เป็นสนามกีฬาหลักของโอลิมปิกฤดูหนาว 1998
# มะม่วงกะเลิง
มะม่วงกะเลิงหรือมะม่วงขี้กวาง   เป็นพืชในวงศ์ Anacardiaceae เป็นไม้ยืนต้น ใบบางคล้ายกระดาษ ดอกช่อออกตามปลายกิ่ง ดอกสีเขียวอมขาวหรือเหลืองอ่อน ก้านดอกยาว ดอกย่อยขนาดเล็ก กลิ่นหอม ผลคล้ายมะม่วงขนาดเล็ก สุกแล้วสีเหลืองอ่อน เนื้อสีเหลือง นุ่มมีเส้นใยมากและฉ่ำน้ำ พบทั่วไปในภาคใต้ของไทยไปจนถึงปาปัวนิวกินี ผลเมื่อสุกเนื้อเหลวเป็นน้ำ รับประทานโดยการเจาะผลแล้วดูด ผลดิบกินกับน้ำปลาหวาน